Z A P I S N I K
4. sjednice Vijeća Mjesnog odbora Bruno Bušić održane 9. rujna 2025. 
Zagreb, Ulica Ante Jakšića 29a s početkom u 19,00 sati

Nazočni članovi Vijeća:
Vesna Nikolić, Sandra Tomljenović, Borna Smrk, Katarina Sekula, Dean Maslovara i Ružica Purić.

Odsutni članovi Vijeća :
Mirjana Grubišić.

Predsjedava Gospođa Vesna Nikolić, predsjednica Vijeća.

Zapisnik vodi: Vesna Nikolić, predsjednica Vijeća.

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

Predsjednica Vijeća daje zapisnik 3. sjednice na verifikaciju.
Vijeće prihvaća tekst Zapisnika 3. sjednice Vijeća, bez izmjena.

	Predsjednica predlaže dnevni red koji su članovi Vijeća zaprimili e-mailom. Pita ima li tko kakvih dodatnih prijedloga te prijedlog dnevnog reda daje na glasovanje.
Prijedlog je jednoglasno izglasan i utvrđuje se da Vijeće jednoglasno usvaja sljedeći

DNEVNI  RED

	1. 
	Prijedlog zaključka o odobravanju kratkotrajnog korištenja prostora Mjesne samouprave „Bruno Bušić“.

	2. 
	Zaključci o aktualnoj komunalnoj i prometnoj problematici – donošenje zaključaka

	3. 
	Pitanja, prijedlozi i obavijesti




Ad1. Prijedlog zaključka o odobravanju kratkotrajnog korištenja prostora Mjesne samouprave „Bruno Bušić“.

	Predsjednica obavještava nazočne vijećnike kako je potrebno donijeti zaključak kojim  Vijeće daje ovlaštenje potpredsjedniku ili članu Vijeća da u slučaju spriječenosti predsjednika može pregledavati i odobravati pristigle zahtjeve u aplikaciji za kratkotrajno korištenje prostora mjesne samouprave.
Otvara raspravu.

U raspravi sudjeluju: Vesna Nikolić, Sandra Tomljenović, Borna Smrk, Katarina Sekula, Dean Maslovara i Ružica Purić, 

Vijeće jednoglasno donosi

Zaključak  o odobravanju kratkotrajnog korištenja prostora Mjesne samouprave „Bruno Bušić“.

(Zaključak se prilaže ovom zapisniku i njegov je sastavni dio.)

Ad2. Zaključci o aktualnoj komunalnoj i prometnoj problematici – donošenje zaključaka

Predsjednica obavještava nazočne vijećnike da u razdoblju između prethodne i predmetne sjednice na službenu e-mail adresu Mjesnog odbora „Bruno Bušić” nisu pristigli zahtjevi građana o kojima bi raspravljali ili donosili odgovarajuće zaključke.  

U raspravi nitko ne sudjeluje.

Ad3. Pitanja, prijedlozi i obavijesti

a) Predsjednica obavještava nazočne vijećnike da je Gradska skupština donijela Zaključak o prostorima mjesne samouprave koji je objavljen u Službenom listu Grada Zagreba broj 26/2025, a stupio je na snagu 29. kolovoza 2025.

b) Predsjednica obavještava nazočne vijećnike da je Gradska skupština donijela novu Odluku o financiranju mjesne samouprave, koja je objavljena u  Službenom listu Grada Zagreba broj 29/2025 i stupa na snagu 1. siječnja 2026.

c) Predsjednica obavještava nazočne vijećnike da je Gradska skupština donijela novu Odluku o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, koja je objavljena u Službenom listu Grada Zagreba broj 29/2025 i stupa na snagu 1. listopada 2025.

d)  Predsjednica obavještava nazočne vijećnike da je temeljem zahtjeva Mjesnog odbora otklonjen glomazni otpad odložen pored kontejnera Mjesnog odbora.

e) Predsjednica obavještava nazočne vijećnike da je od Predsjednika Vijeća Gradske četvrti slijedom upita dobila odgovor kako se sanacija i uređenje Ravenske ulice neće moći realizirati do kraja tekuće godine jer su financijska sredstva namijenjena PKA u 2025. potrošena.

f) Predsjednica obavještava nazočne vijećnike da je Zagrebački holding - Podružnica Zagrebačke ceste slijedom upita 11. kolovoza 2025. uputila zahtjev Sektoru za promet radi izmjene rješenja vezano za odustajanje od 2 stupića kod terase caffe bara Lea.

g) Predsjednica obavještava nazočne vijećnike da je do 25. kolovoza 2025. Područnom odsjeku Centar 2 bilo potrebno dostaviti iskaz potreba redovnog održavanja mjesne samouprave što je i učinjeno u suradnji s potpredsjednicom i domarom.

h)  Predsjednica obavještava nazočne vijećnike da je do 25. kolovoza 2025. Područnom odsjeku Centar 2 bilo potrebno dostaviti očitovanje o potrebama i prijedlozima za investicijsko i redovno održavanje prostora mjesne samouprave za 2026. što je i učinjeno u suradnji s potpredsjednicom i domarom.

i)  Predsjednica obavještava nazočne vijećnike da će se 20. i 21. rujna 2025. temeljem Odluke gradonačelnika Grada Zagreba na prostoru Otoka hrvatske mladeži – Jarun održati terenska vježba Civilne zaštite pod nazivom „Jarun 2025”.

j)  Predsjednica obavještava nazočne vijećnike da je Gradski ured za mjesnu samoupravu, promet, civilnu zaštitu i sigurnost 8. rujna 2025. donio Odluku o zatvaranju Borongajske ulice na dijelu od Zapoljske ulice do Ulice M. Čavića zbog izvođenja radova koji utječu na sigurnost odvijanja prometa u razdoblju od 9. do 27. rujna 2025.

	Budući da više nije bilo pitanja, prijedloga ni obavijesti, predsjednica Vijeća Mjesnog odbora „Bruno Bušić” završava sjednicu. 

Sjednica je završila u 20:00 sati.

KLASA: 024-08/25-003/1555
URBROJ: 251-13-11-5/006-25-1
Zagreb, 9. rujna 2025.

Zapisnik vodio:
Vesna Nikolić

Predsjednica
Vijeća Mjesnog odbora Bruno Bušić

Vesna Nikolić


Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora „Bruno Bušić“ na 4. sjednici, 9. rujna 2025, donijelo je


Z a k l j u č a k
o kratkotrajnom korištenju prostora mjesne samouprave 


1. Vijeće Mjesnog odbora „Bruno Bušić“ daje ovlaštenje potpredsjedniku ili članu Vijeća Sandra Tomljenović da u slučaju spriječenosti predsjednika može pregledavati i odobravati pristigle zahtjeve u aplikaciji za kratkotrajno korištenje prostora mjesne samouprave.

2. Predsjednik Vijeća dužan je izvijestiti Vijeće o svakom takvom zahtjevu na prvoj idućoj sjednici Vijeća.




KLASA: 024-08/25-003/1555
URBROJ: 251-13-11-5/006-25-2
Zagreb, 9. rujna 2025.


Predsjednica Vijeća
Mjesnog odbora „Bruno Bušić“

Vesna Nikolić









O b r a z l o ž e nj e


Predsjednica obavještava nazočne vijećnike da u razdoblju između prethodne i predmetne sjednice na službenu e-mail adresu Mjesnog odbora „Bruno Bušić” nisu pristigli zahtjevi građana o kojima bi raspravljali ili donosili odgovarajuće zaključke.  






                    Predsjednica
            Vijeća Mjesnog odbora
                                                                              			      „Bruno Bušić“

                         Vesna Nikolić

					
						                                                                  












